Els cementeris de Sagunt i Port de Sagunt amplien l'horari per la festivitat de Tots Sants
27 d’octubre 2023

El departament de Cementeris de l'Ajuntament de Sagunt informa que, com és habitual tots els anys per estes dates, els cementeris municipals de Sagunt i el Port de Sagunt ampliaran el seu horari amb motiu de la festivitat de Tots Sants, tal com explica el regidor de Sanitat i Consum, Javier Timón. Així, a partir d'este dissabte 28 d'octubre i fins al mateix dia 1 de novembre inclòs tots dos cementeris romandran oberts de 8 a 18 hores. A més d'això, durant tota la jornada d'este dia tan assenyalat dedicat a les persones difuntes es disposaran línies d'autobusos gratuïts en els dos nuclis de població.

Javier Timón afig: «**Hem ampliat els horaris d'obertura de tots dos cementeris, proporcionarem un servici d'autobusos gratuïts i s'establirà un operatiu de Policia Local amb la intenció que la jornada transcórrega amb la més absoluta normalitat**».

El servici d'autobusos es realitzarà des de les 9 fins a les 18.30 hores, parant el servici de 13.30 a 14.30 hores per descans obligatori del vehicle i del seu personal, durant el dia 1 de novembre de 2023, festivitat de Tots Sants.

A Sagunt les eixides en direcció al cementeri seran des de l'asil i recorreran el carrer Teruel i el Camí Reial fins al cementeris, els trajectes de retorn recorreran el carrer dels Horts i la plaça Cronista Chabret. Al Port de Sagunt, l'itinerari començarà des del propi cementeri per a realitzar el seu recorregut, que transcorrerà per les avingudes Alfredo Simón, Mediterrani, 9 d’Octubre, Hispanitat i el carrer Azorín fins a tornar al punt de partida.

Eixe mateix dia hi haurà misses en el cementeris de Sagunt a les 12 hores i al del Port de Sagunt a les 16 hores.

![](/media/o0xfqezq/fachada-sin-operario_c.jpg?width=850&height=566.6666666666666)

![](/media/klxj4lpw/img_2531_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/els-cementeris-de-sagunt-i-port-de-sagunt-amplien-l-horari-per-la-festivitat-de-tots-sants/ "Facebook")
*   [](http://twitter.com/share?url=https://aytosagunto.es/va/actualitat/els-cementeris-de-sagunt-i-port-de-sagunt-amplien-l-horari-per-la-festivitat-de-tots-sants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-cementeris-de-sagunt-i-port-de-sagunt-amplien-l-horari-per-la-festivitat-de-tots-sants/ "Linked In")
*   [](mailto:?body=https://aytosagunto.es/va/actualitat/els-cementeris-de-sagunt-i-port-de-sagunt-amplien-l-horari-per-la-festivitat-de-tots-sants/)